**Duchovná obnova pre ASC - november 2021**

**Podnety vo forme lektio divina na text Ef 3**

Čas na 5-10 min na tiché čítanie textu

# Čítanie (lektio)

* Pavol ... píše ako *väzeň Krista Ježiša* ... vie trpieť spolu s ním a pri tom myslieť na iných
* *pohania sú spoludedičmi, spoluúdmi a spoluúčastníkmi prisľúbenia v Kristovi Ježišovi skrze evanjelium* – to je tajomstvo, ktoré si majú Efezania uvedomiť, žasnúť nad ním a ďakovať zaň
* Pavol ... cíti sa *najmenší zo svätých ...*  a predsa *poverený veľkým poslaním*
* Boh *v Kristovi urobil svoje odveké rozhodnutie* ... je to definitívne, nemeniteľné, Boh nás miluje, v Kristovi sa to zjavilo
* V Ježišovi máme *odvahu a prístup k Bohu ...* bez neho nie
* Pavol sa klania Bohu, ktorý je Otec ... od neho si treba pýtať Ducha ... aby Kristus prebýval v nás – o čo prosíme? (ak nie o Ducha), po čom túžime? (ak nie po tom, aby Kristus prebýval, konal v nás)
* Zakorenení a upevnení v láske ... poznať Kristovu lásku presahujúcu každé poznanie -
* Môže urobiť v nás oveľa viac ako prosíme a chápeme – proti všetkej našej ľudskej bezmocnosti je tu viera

# Meditácia a kontemplácia (meditatio, contemplatio)

* **Väzni**: Aj my sme často uväznení ... vieme byť väzni s Kristom ... alebo aspoň väzni očakávajúci Krista ako osloboditeľa ... na koho myslím vo svojich ťažkostiach ... len na seba?
* **Spoludedičia:** dostali sme sa k vzácnemu dedičstvu ... nezovšednelo mi ... Eucharistia ... Písmo ... obnovy ... spoločenstvo ... viem ďakovať?
* **Modlitba:** o čo sa najviac modlím? Podobá sa moja modlitba aspoň trochu na tú Pavlovu?
* **Láska:** nezriekol som sa lásky? Optimizmu? Je poznanie Kristovej lásky pre mňa motívom milovať bratov a sestry, aj keď nedokonalých?
* **Nádej:** verím, že Boh môže urobiť vo mne viac

# Modlitba, útecha (oratio, consolatio)

* Aby sa naše väzenia premenili na lásku
* Aby sme sa necítili nikdy veľkí a mocní, aj keď sa nám daria pekné veci
* Aby nám nezovšednela viera a povolanie
* Aby nám nezovšedneli sviatosti

# Rozlišovanie, rozhodnutie, konanie (discretio, deliberatio, actio)

* Čo z tohto posolstva je najdôležitejšie pre mňa v tejto mojej situácii?
* Čo najviac napomôže naplneniu môjho saleziánskeho poslania
* Toto ... maximálne dve veci ... spoznávam ako dôležité pre prítomnú chvíľu
* Toto chcem premeniť na skutok ... predsavzatie ... úsilie v týchto dňoch či týždňoch

.......................